સતત વરસાદથી મધ્યપ્રદેશના કટનીમાં કટાએ નદીમાં પાણીનું સ્તર સતત વધી રહ્યું છે તેને ધ્યાનમાં લઈ આ વિસ્તારને ભયજનક જાહેર કરી દેવામાં આવ્યો છે. તેમ છતાં કેટલાક લોકો આ વિસ્તારમાં ઘૂસવા પ્રયાસ કરી રહ્યા છે. બીજી તરફ ઝારખંડના રામગઢમાં એક બાળક તેના પરિવાર સાથે મંદિર ગયો હતો અને પરત ફરતી વખતે આ બાળક અને તેના પિતા પુલ પરથી પસાર થઈ રહ્યા હતા ત્યારે ભારે વરસાદથી નદીમાં એકાએક પાણી વધી જતાં બાળકનો હાથ છૂટી જતાં તે પાણીમાં તણાઈ ગયો હતો, જોકે તાત્કાલિક એક વ્યકિતએ પાણીમાં પડી બાળકને બચાવી લીધો હતો, જ્યારે મહારાષ્ટ્રના કોલ્હાપુરમાં ભારે વરસાદથી કોલ્હાપુર-રત્નાગિરિ માર્ગ પર પાણી ભરાઈ જતાં તેમાં એક બીએમડબ્લ્યુ ફસાઈ ગઈ હતી. આ કારમાં બે લોકો બેઠા હતા, જોકે તેમને પાણીનો અંદાજ આવી જતાં તેઓ કાર છોડી બહાર નીકળી ગયા હતા, ત્યાર બાદ તંત્રએ તેમની કારને બહાર કાઢી હતી.